Islam (Arab: al-islām, الإسلام ""basarah diri kapada Tuhan"") adalah agama nang ma'imani satu Tuhan, yaitu Allah. Lawan labih matan satu sahapat miliar urang pangikut di saluruh dunia , manjadiakan Islam sabagai agama tabasar kadua di dunia limbah agama Kerestén. Islam baisi arti ""panyarahan"", atawa panyarahan diri sapanuhnya kapada Tuhan (Arab: الله, Allāh). Pangikut ajaran Islam dipinandui lawan sambatan Muslim nang ba'arti ""saurang nang tunduk kapada Tuhan"", atawa labih langkapnya adalah Muslimin bagi lalakian wan Muslimat bagi bibinian. Islam ma'ajarakan bahua Allah manurunakan firman-Nya kapada manusia malalui para nabi wan rasul utusan-Nya, wan mayakini lawan bujur-bujur bahua Muhammad adalah nabi wan rasul tauncit nang diutus ka dunia ulih Allah.